title: 2016 m. gegužės 11 d. Komisijos įgyvendinimo reglamentas (ES) 2016/703, kuriuo, pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas tam tikriems importuojamiems Kinijos Liaudies Respublikos kilmės žiedinių segtuvų mechanizmams

text:
12.5.2016

               LT

               Europos Sąjungos oficialusis leidinys

               L 122/1

         KOMISIJOS ĮGYVENDINIMO REGLAMENTAS (ES) 2016/703
   2016 m. gegužės 11 d.
   kuriuo, pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas tam tikriems importuojamiems Kinijos Liaudies Respublikos kilmės žiedinių segtuvų mechanizmams
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 2 dalį,
   pasikonsultavusi su valstybėmis narėmis,
   kadangi:
   A.   PROCEDŪRA

   1.   Galiojančios priemonės

               (1)

               Reglamentu (EB) Nr. 119/97 (2) Taryba tam tikriems importuojamiems Kinijos Liaudies Respublikos (toliau – KLR arba nagrinėjamoji šalis) ir Malaizijos kilmės žiedinių segtuvų mechanizmams (toliau – ŽSM) nustatė 32,5–39,4 % dydžio galutinį antidempingo muitą. Šios muito normos buvo taikomos ŽSM, išskyrus ŽSM su 17 arba 23 žiedais, o ŽSM su 17 arba 23 žiedais buvo taikomas muitas, kurio dydis lygus minimalios importo kainos (toliau – MIK), lygios 325 EUR už 1 000 vienetų, ir kainos Bendrijos pasienyje neįforminus muitinėje skirtumui, kai pastaroji yra mažesnė už MIK.

               (2)

               Atlikus antiabsorbcinį tyrimą pagal pagrindinio reglamento 12 straipsnį, Taryba Reglamentu (EB) Nr. 2100/2000 (3) iš dalies pakeitė ir padidino minėtus muitus tam tikriems ŽSM, išskyrus ŽSM su 17 arba 23 žiedais. Pakeistos muitų normos sudarė 51,2–78,8 %.

               (3)

               Atlikus priemonių vengimo tyrimą pagal pagrindinio reglamento 13 straipsnį, Taryba Reglamentu (EB) Nr. 1208/2004 (4) išplėtė galutinių antidempingo priemonių taikymą tam tikriems iš Vietnamo siunčiamiems importuojamiems ŽSM, deklaruojamiems arba nedeklaruojamiems kaip Vietnamo kilmės.

               (4)

               Gavus dviejų Sąjungos gamintojų prašymą 2002 m. sausio mėn. (5) pagal pagrindinio reglamento 11 straipsnio 2 dalį buvo inicijuota priemonių galiojimo termino peržiūra, o Reglamentu (EB) Nr. 2074/2004 (6) Taryba pratęsė galutinių antidempingo priemonių taikymą. Dėl Malaizijai taikomų priemonių peržiūros prašymo negauta, todėl jų galiojimas baigėsi 2002 m. sausio mėn.

               (5)

               Atlikus priemonių vengimo tyrimą pagal pagrindinio reglamento 13 straipsnį, Taryba Reglamentu (EB) Nr. 33/2006 (7) išplėtė galutinių antidempingo priemonių taikymą tam tikriems iš Laoso Liaudies Demokratinės Respublikos siunčiamiems importuojamiems ŽSM, deklaruojamiems kaip Laoso Liaudies Demokratinės Respublikos kilmės arba ne.

               (6)

               Atlikus priemonių vengimo tyrimą, Taryba Reglamentu (EB) Nr. 818/2008 (8) išplėtė priemonių taikymą tam tikriems šiek tiek pakeistiems ŽSM.

               (7)

               Gavus vieno Sąjungos gamintojo prašymą 2008 m. rugsėjo mėn. pagal pagrindinio reglamento 11 straipsnio 2 dalį buvo inicijuota priemonių galiojimo termino peržiūra, o Įgyvendinimo reglamentu (ES) Nr. 157/2010 (9) Taryba toliau pratęsė galutinių antidempingo priemonių taikymą penkeriems metams (toliau – galiojančios priemonės).

               (8)

               Be to, atlikus antidempingo tyrimą pagal pagrindinio reglamento 5 straipsnį, Tarybos įgyvendinimo reglamentu (ES) Nr. 792/2011 buvo nustatytas galutinis antidempingo muitas tam tikriems importuojamiems Tailando kilmės žiedinių segtuvų mechanizmams (10).

         2.   Prašymas atlikti priemonių galiojimo termino peržiūrą

               (9)

               Paskelbus pranešimą (11) apie artėjančią galiojančių antidempingo priemonių, taikomų importuojamiems KLR kilmės ŽSM ir iš Vietnamo bei iš Laoso Liaudies Demokratinės Respublikos siunčiamiems žiedinių segtuvų mechanizmams, atitinkamai deklaruojamiems arba nedeklaruojamiems kaip Vietnamo ir Laoso Liaudies Demokratinės Respublikos kilmės, 2014 m. lapkričio 26 d. Komisija gavo prašymą inicijuoti šių priemonių galiojimo termino peržiūrą pagal pagrindinio reglamento 11 straipsnio 2 dalį.

               (10)

               Prašymą pateikė Sąjungos gamintojas „Ring Alliance Ringbuchtechnik GmbH“ (toliau – pareiškėjas), kuris pagamina daugiau nei 25 % (12) visų ŽSM Sąjungoje. Prašymas pagrįstas tuo, kad pasibaigus priemonių galiojimui dempingas ir Sąjungos pramonei daroma žala tęstųsi arba pasikartotų.

         3.   Priemonių galiojimo termino peržiūros inicijavimas

               (11)

               Pasikonsultavusi su Patariamuoju komitetu ir nustačiusi, kad esama pakankamai įrodymų, pagrindžiančių priemonių galiojimo termino peržiūros inicijavimą, Komisija 2015 m. vasario 25 d. pranešimu Europos Sąjungos oficialiajame leidinyje
                   (13) (toliau – pranešimas apie inicijavimą) paskelbė inicijuojanti priemonių galiojimo termino peržiūrą pagal pagrindinio reglamento 11 straipsnio 2 dalį.

         4.   Susiję laikotarpiai, nagrinėti atliekant priemonių galiojimo termino peržiūros tyrimą

               (12)

               Atliekant dempingo ir žalos tęsimosi arba pasikartojimo tikimybės tyrimą buvo nagrinėjamas laikotarpis nuo 2014 m. sausio 1 d. iki 2014 m. gruodžio 31 d. (toliau – peržiūros tiriamasis laikotarpis arba PTL).

               (13)

               Analizuojant žalos tęsimosi arba pasikartojimo tikimybei įvertinti svarbias tendencijas buvo nagrinėjamas laikotarpis nuo 2011 m. sausio 1 d. iki peržiūros tiriamojo laikotarpio pabaigos (toliau – nagrinėjamasis laikotarpis).

         5.   Su tyrimu susijusios šalys

               (14)

               Pranešime apie inicijavimą suinteresuotosios šalys paragintos susisiekti su Komisija, kad galėtų dalyvauti tyrime. Be to, Komisija konkrečiai pranešė pareiškėjui, kitiems žinomiems Sąjungos gamintojams, žinomiems KLR eksportuojantiems gamintojams ir KLR valdžios institucijoms, žinomiems importuotojams, tiekėjams ir naudotojams, prekiautojams ir žinomoms susijusioms asociacijoms apie tyrimo inicijavimą ir paragino juos dalyvauti.

               (15)

               Suinteresuotosios šalys turėjo galimybę teikti pastabas dėl tyrimo inicijavimo ir prašyti, kad Komisija ir (arba) prekybos bylas nagrinėjantis pareigūnas jas išklausytų.

               (16)

               Inicijavus tyrimą nė viena suinteresuotoji šalis neprašė, kad Komisija ir (arba) prekybos bylas nagrinėjantis pareigūnas ją išklausytų.

         6.   Panašios šalies gamintojai

               (17)

               Pranešime apie inicijavimą Komisija informavo suinteresuotąsias šalis, kad ji numato pasirinkti Indiją, Tailandą ir Kambodžą kaip rinkos ekonomikos trečiąsias šalis, kaip nustatyta pagrindinio reglamento 2 straipsnio 7 dalies a punkte. Todėl Komisija taip pat informavo Indijos, Tailando ir Kambodžos gamintojus apie inicijavimą ir paragino juos dalyvauti atliekant tyrimą.

         7.   Atranka

               (18)

               Pranešime apie inicijavimą Komisija nurodė, kad ji gali vykdyti Sąjungos importuotojų ir Kinijos eksportuojančių gamintojų atranką pagal pagrindinio reglamento 17 straipsnį.

         a)   Sąjungos importuotojų atranka

               (19)

               Kad galėtų nuspręsti, ar atranka būtina (o jei būtina, kad galėtų atrinkti bendroves), Komisija paprašė nesusijusių importuotojų pateikti pranešime apie inicijavimą nurodytą informaciją.

               (20)

               Du nesusiję importuotojai pateikė prašomą informaciją ir sutiko, kad gali būti atrenkami. Atsižvelgdama į nedidelį importuotojų skaičių Komisija nusprendė, kad atranka nereikalinga. Vėliau vienas iš dviejų importuotojų nustojo bendradarbiauti.

         b)   KLR eksportuojančių gamintojų atranka

               (21)

               Kad galėtų nuspręsti, ar atranka būtų būtina (o jei būtina, kad galėtų atrinkti bendroves), Komisija paprašė visų KLR eksportuojančių gamintojų (t. y. 17 bendrovių) pateikti pranešime apie inicijavimą nurodytą informaciją. Be to, Komisija paprašė KLR atstovybės Europos Sąjungoje nurodyti kitus eksportuojančius gamintojus (jei tokių yra), kurie galbūt norėtų dalyvauti atliekant tyrimą, ir (arba) su jais susisiekti.

               (22)

               Iš pradžių apie save pranešė ir atrankos formoje prašomą informaciją pateikė tik vienas Kinijos eksportuojantis gamintojas. Todėl atranka nebuvo būtina. Vėliau šis eksportuojantis gamintojas nustojo bendradarbiauti.

         8.   Klausimyno atsakymai

               (23)

               Komisija išsiuntė klausimynus Sąjungos gamintojams, nesusijusiems importuotojams, prekiautojams ir naudotojams, kurie apie save pranešė per pranešime apie inicijavimą nustatytą laikotarpį.

               (24)

               Vienas nesusijęs Sąjungos importuotojas po pradinio atsakymo į klausimyną nusprendė nebendradarbiauti.

               (25)

               Vienintelis apie save Komisijai pranešęs Kinijos eksportuojantis gamintojas pateikė atsakymus į klausimyną. Po to Kinijos eksportuojantis gamintojas pranešė Komisijai apie savo sprendimą nutraukti bendradarbiavimą atliekant tyrimą. Komisija pranešė Kinijos eksportuojančiam gamintojui ir Kinijos valdžios institucijoms apie savo ketinimą taikyti pagrindinio reglamento 18 straipsnį ir išvadas pagrįsti turimais faktais.

         9.   Tikrinamieji vizitai

               (26)

               Komisija rinko ir tikrino visą informaciją, kurią manė esant reikalingą dempingo ir žalos pasikartojimo tikimybei nustatyti ir įvertinti, ar priemonių nustatymas prieštarautų Sąjungos interesams. Tikrinamieji vizitai pagal pagrindinio reglamento 16 straipsnį atlikti šių bendrovių patalpose:

                           a)

                              Sąjungos gamintojų:

                                       —

                                       „Ring Alliance Ringbuchtechnik GmbH“, Viena, Austrija, ir Oroslanis, Vengrija;

                                       —

                                       „I.M.L. Industria Meccanica Lombarda S.r.l.“, Ofanengas, Italija.

                           b)

                              susijusio importuotojo:

                                       —

                                       „Bensons International Systems B.V“, Neikerkas, Nyderlandai.

                           c)

                              panašios šalies gamintojo:

                                       —

                                       „Sure Success“, Sihanukvilis, Kambodža.

         B.   NAGRINĖJAMASIS PRODUKTAS IR PANAŠUS PRODUKTAS

   1.   Nagrinėjamasis produktas

               (27)

               Nagrinėjamasis produktas yra tam tikri žiedinių segtuvų mechanizmai, susidedantys iš dviejų plieninių plokštelių ar vielų su ne mažiau kaip keturiais pritvirtintais plieninės vielos pusžiedžiais, prilaikomais plieniniu dangteliu. Juos galima atsegti patraukiant pusžiedžius arba mažu plieniniu spragtuko įtaisu, pritvirtintu prie žiedinio segtuvo mechanizmo. Žiedai gali būti įvairių formų, bet dažniausiai jie yra apvalūs ir D raidės formos (toliau – nagrinėjamasis produktas). ŽSM KN kodas šiuo metu yra 8305 10 00. Svirtiniai arkiniai mechanizmai (toliau – SAM), klasifikuojami priskiriant tą patį KN kodą, nepriskiriami nagrinėjamojo produkto apibrėžtajai sričiai.

               (28)

               ŽSM yra naudojami popieriniams, kartoniniams ir plastiku dengtiems segtuvams, pateikimo ir kitokiems įrištiems segtuvams gaminti.

               (29)

               Per PTL Sąjungoje buvo parduota daug skirtingų rūšių ŽSM. Šių rūšių produktai skyrėsi pagrindo pločiu, mechanizmo tipu, žiedų skaičiumi, atsegimo sistema, susegamo popieriaus kiekiu, žiedų skersmeniu, žiedų forma, ilgiu ir tarpų tarp žiedų dydžiu. Atsižvelgiant į tai, kad visų rūšių segtuvų pagrindinės fizinės ir techninės savybės yra tokios pačios ir tam tikru mastu juos galima vienus kitais pakeisti, buvo nustatyta, kad visi ŽSM šio tyrimo tikslais laikomi vienu produktu.

         2.   Panašus produktas

               (30)

               Atlikus tyrimą nustatyta, kad toliau išvardytų produktų pagrindinės fizinės ir cheminės savybės ir pagrindinė naudojimo paskirtis yra tokios pačios:

                           —

                           nagrinėjamojo produkto,

                           —

                           nagrinėjamosios šalies vidaus rinkoje pagaminto ir parduodamo produkto,

                           —

                           Sąjungoje Sąjungos pramonės pagaminto ir parduodamo produkto.

                     Todėl Komisija padarė išvadą, kad šie produktai yra panašūs produktai, kaip nustatyta pagrindinio reglamento 1 straipsnio 4 dalyje.

         C.   DEMPINGO TĘSIMOSI ARBA PASIKARTOJIMO TIKIMYBĖ

   1.   Pirminės pastabos

               (31)

               Pagal pagrindinio reglamento 11 straipsnio 2 dalį Komisija nagrinėjo, ar baigus galioti dabartinėms priemonėms tęstųsi arba pasikartotų nagrinėjamosios šalies vykdomas dempingas.

               (32)

               Kaip minėta 25 konstatuojamojoje dalyje, nors klausimynas buvo išsiųstas per atranką apie save pranešusiam Kinijos eksportuojančiam gamintojui, šis eksportuojantis gamintojas vėliau atskleidė savo sprendimą nutraukti bendradarbiavimą atliekant tyrimą. Taigi atliekant šį tyrimą nebendradarbiavo nė vienas iš Kinijos eksportuojančių gamintojų, todėl reikėjo remtis turimais faktais pagal pagrindinio reglamento 18 straipsnį.

               (33)

               Atsižvelgiant į tai Kinijos valdžios institucijoms ir minėtam per atranką apie save pranešusiam Kinijos eksportuojančiam gamintojui buvo tinkamai pranešta apie tai, kad atsakymų į klausimyną nepateikimą Komisija laikys nebendradarbiavimu, todėl Komisija gali taikyti pagrindinio reglamento 18 straipsnį dėl išvadų, susijusių su KLR.

               (34)

               Todėl vadovaujantis pagrindinio reglamento 18 straipsnio 1 dalimi toliau išdėstytos išvados dėl dempingo tęsimosi arba pasikartojimo tikimybės grindžiamos turimais faktais, visų pirma prašyme atlikti priemonių galiojimo termino peržiūros tyrimą pateikta informacija, atliekant tyrimą surinkta informacija (pvz., atrankos formose pagrindinių Kinijos eksportuojančių gamintojų informacija apie Kinijos eksporto rinkas, informacija gauta atliekant Kambodžos gamintojo patikrinimą ir Kinijos eksporto duomenų bazės duomenimis) ir Eurostato COMEXT duomenų bazės duomenimis TARIC lygmeniu (pagal dešimt skaitmenų), kurioje pateikiama bendra ŽSM, importuotų pagal TARIC kodus, kuriems taikomos priemonės, apimtis ir bendra CIF vertė. Tačiau reikėtų pažymėti, kad COMEXT duomenų bazėje išskiriamos tik dvi ŽSM rūšys (t. y. su 17 arba 23 žiedais ir kitos rūšys), nors yra labai daug skirtingų rūšių produktų, kurių kaina gali skirtis priklausomai nuo produkto rūšies.

         2.   Dempingas peržiūros tiriamuoju laikotarpiu

   2.1.   Panaši šalis

               (35)

               Pagal pagrindinio reglamento 2 straipsnio 7 dalies a punktą normalioji vertė turi būti nustatoma remiantis kaina ar apskaičiuotąja verte rinkos ekonomikos trečiojoje šalyje arba, jei tai neįmanoma, bet kuriuo kitu pagrįstu būdu, įskaitant kainą, faktiškai sumokėtą ar mokėtiną už panašų produktą Sąjungoje, kuri prireikus tinkamai pakoreguota, kad būtų įskaičiuotas pagrįstas pelno dydis. Šiuo tikslu pirmiausia Komisija ištyrė, ar galima pasirinkti tinkamą rinkos ekonomikos trečiąją šalį (toliau – panaši šalis).

               (36)

               Per paskutinę priemonių galiojimo termino peržiūrą, po kurios buvo nustatytos galiojančios priemonės, Tailandas buvo laikinai pasirinktas panašia šalimi, tačiau galutiniame etape nebuvo galima atsižvelgti į Tailando gamintojo duomenis, nes nustatyta, kad dėl Tailando gamintojo ir Kinijos ŽSM (14) gamintojo ryšio galėjo būti iškraipytos išvados dėl normaliosios vertės.

               (37)

               Atliekant šią peržiūrą, pranešime apie inicijavimą kaip galimos panašios šalys buvo nurodytos trys trečiosios šalys, t. y. Tailandas, Indija ir Kambodža. Šių trijų šalių, kartu su KLR, importas sudarė maždaug 99 % viso per PTL importo į Sąjungos rinką. Nė viena suinteresuotoji šalis nepasiūlė jokios kitos galimos panašios šalies. Vienas importuotojas galimomis panašiomis laikytinų šalių sąrašą ir pateikė informacijos apie su Indijos, Tailando ir Kambodžos gamintojus.

               (38)

               Atitinkamai buvo susisiekta su visais žinomais Tailande, Indijoje ir Kambodžoje esančiais gamintojais, siekiant su jais bendradarbiauti. Tačiau šie gamintojai pranešė Komisijai apie atsisakymą bendradarbiauti atliekant tyrimą. Iš viso galimų panašių šalių gamintojų, su kuriais susisiekta, tik vienas Kambodžos gamintojas sutiko bendradarbiauti atliekant tyrimą. Taigi Komisija, manydama, kad reikia rinkti atitinkamos panašios šalies informaciją, minėtam Kambodžos eksportuotojui nusiuntė klausimyną.

               (39)

               Vėliau Komisija, siekdama patikrinti pateiktą informaciją, surengė tikrinamąjį vizitą vienintelės bendradarbiaujančios Kambodžos bendrovės patalpose. Tačiau per tikrinamąjį vizitą bendrovės atstovas atsisakė pateikti svarbią informaciją, kaip antai audito patikrintas ataskaitas ir apskaitos sistemos įrašus. Todėl buvo neįmanoma patikrinti sąnaudų ir pardavimo kainų ir sutikrinti jų su bendra pardavimo apimtimi, kurią bendrovė nurodė savo atsakymuose į klausimyną. Neturint patikimos informacijos, neįmanoma patikimai nustatyti nagrinėjamo produkto normaliosios vertės remiantis Kambodžos bendrovės pateiktais duomenimis. Komisija bendrovei atitinkamai pranešė apie savo sprendimą nenaudoti bendrovės pateiktos informacijos. Pastabų iš bendrovės negauta.

               (40)

               Atlikdama tyrimą Komisija sužinojo, kad produktas gali būti gaminamas kitose trečiosiose šalyse, pvz., Egipte, Pietų Korėjoje, Taivane, Indonezijoje, Turkijoje ir Malaizijoje. Buvo kreiptasi į šių šalių valdžios institucijas dėl galimų ŽSM gamintojų jų šalyje, tačiau per nustatytą terminą jokio teigiamo atsakymo negauta.

               (41)

               Todėl Komisija negalėjo pasirinkti tinkamos panašios šalies KLR normaliajai vertei nustatyti pagal pagrindinio reglamento 2 straipsnio 7 dalies a punktą.

         2.2.   Normalioji vertė

               (42)

               Atsižvelgdama į padėtį, aprašytą 2.1 skirsnyje ir remdamasi pagrindinio reglamento 2 straipsnio 7 dalies a punktu, Komisija normaliajai KLR vertei nustatyti rėmėsi bet kuriuo kitu pagrįstu pagrindu, t. y. Sąjungoje už nagrinėjamąjį produktą faktiškai sumokėtomis arba mokėtinomis kainomis.

               (43)

               Pagal pagrindinio reglamento 2 straipsnio 2 dalį pirmiausia nagrinėta, ar bendradarbiaujančių Sąjungos pramonės gamintojų vidaus rinkoje nepriklausomiems pirkėjams per PTL parduotas bendras panašaus produkto kiekis buvo tipiškas, palyginti su bendru eksportui į Sąjungą parduotu kiekiu, t. y. ar bendras toks vidaus rinkoje parduotas kiekis sudarė ne mažiau kaip 5 % bendro nagrinėjamojo produkto eksportui į Sąjungą parduoto kiekio.

               (44)

               Be to, nagrinėta, ar panašaus produkto pardavimas vidaus rinkoje galėtų būti laikomas pardavimu įprastomis prekybos sąlygomis pagal pagrindinio reglamento 2 straipsnio 4 dalį. Tai atlikta nustatant, kokia pardavimo vidaus rinkoje nepriklausomiems pirkėjams dalis per PTL buvo pelninga.

               (45)

               Nustatyta, kad pardavimas vidaus rinkoje visais atvejais vykdytas pakankamais kiekiais ir įprastomis prekybos sąlygomis, todėl normalioji vertė nustatyta remiantis faktinėmis vidaus rinkos kainomis ir apskaičiuota kaip viso pardavimo vidaus rinkoje peržiūros tiriamuoju laikotarpiu kainų svertinis vidurkis.

         2.3.   Eksporto kaina

               (46)

               Kadangi Kinijos eksportuojantys gamintojai nebendradarbiavo ir trūko konkrečios informacijos apie Kinijos kainas, eksporto kaina buvo nustatyta remiantis turimais faktais pagal pagrindinio reglamento 18 straipsnį, t. y. žinomo Kinijos eksportuojančio gamintojo pateikta atrankai reikalinga informacija priemonių galiojimo termino peržiūros inicijavimo etape, Eurostato COMEXT duomenų bazės ir Kinijos eksporto duomenų bazės duomenimis.

         2.4.   Palyginimas ir koregavimai

               (47)

               Normalioji vertė ir eksporto kaina buvo lyginamos remiantis gamintojo kainomis EXW sąlygomis. Siekiant užtikrinti teisingą normaliosios vertės ir eksporto kainos palyginimą, pagal pagrindinio reglamento 2 straipsnio 10 dalį koreguojant deramai atsižvelgta į skirtumus, darančius poveikį kainoms ir kainų palyginamumui. Remiantis per priemonių galiojimo termino peržiūrą pateikta informacija prireikus atlikti koregavimai atsižvelgiant į transporto, draudimo ir kitų su vežimu susijusių sąnaudų skirtumus.

         2.5.   Dempingo skirtumas

               (48)

               Vadovaujantis pagrindinio reglamento 2 straipsnio 11 dalimi, dempingo skirtumas buvo nustatytas vidutinę svertinę normaliąją vertę palyginus su vidutine svertine eksporto kaina. Pagal Eurostato COMEXT duomenų bazę nustatytą vidutinę kainą palyginus su atrankos formoje pateikta informacija ir su normaliąja verte matyti, kad vykdomas dempingas.

               (49)

               Atsižvelgiant į tai, kas išdėstyta, ir tai, kad nebuvo jokios kitos patikimos informacijos apie KLR, nustatyta, kad dempingo skirtumas visos šalies mastu, apskaičiuotas remiantis svertiniu vidurkių palyginimu ir išreikštas CIF kainos ES pasienyje prieš sumokant muitą procentais, buvo 49 %.

         2.6.   Išvada dėl dempingo

               (50)

               Atliekant tyrimą nustatyta, kad per PTL buvo vykdomas dempingas. Ši išvada pagrįsta i) pirma, eksporto kainomis, nustatytomis remiantis Eurostato COMEXT duomenų baze ir atrankos formoje pateikta informacija, kaip paaiškinta 46 konstatuojamojoje dalyje, ir ii) antra, normaliąja verte, nustatyta remiantis Sąjungos pramonės kainomis laikantis pagrindinio reglamento 2 straipsnio 7 dalies a punkto nuostatų dėl 35–41 konstatuojamosiose dalyse nurodytų priežasčių.

         3.   Įtarimas dėl dempingo tęsimosi tikimybės

               (51)

               Padarius išvadą dėl dempingo vykdymo per PTL, nagrinėta dempingo tęsimosi tikimybė. Kadangi Kinijos eksportuojantys gamintojai nebendradarbiavo, atliekant tyrimą remtasi turimais faktais pagal pagrindinio reglamento 18 straipsnį. Atsižvelgdama į tai, kad nebuvo viešai prieinamos informacijos, Komisija pasitelkė kitus informacijos šaltinius, kaip antai Eurostato COMEXT, duomenų bazes pagal pagrindinio reglamento 14 straipsnio 6 dalį, pagrindinių Kinijos eksportuojančių gamintojų pateiktas atrankos formas, kuriose pateikiama informacija apie Kinijos pardavimą eksportui į visas šalis, įskaitant Sąjungą, prašymą atlikti peržiūrą ir Kinijos eksporto duomenų bazę.

               (52)

               Atsižvelgdama į tai, kas išdėstyta 48 ir 49 konstatuojamosiose dalyse, Komisija toliau nagrinėjo, ar yra tikimybė, kad nustojus galioti priemonėms dempingas tęstųsi. Tai atliekant nagrinėti tokie aspektai: i) Kinijos gamybos pajėgumai ir nepanaudoti pajėgumai, ii) Kinijos eksportuotojų elgesys kitose rinkose ir iii) Sąjungos rinkos patrauklumas.

         3.1.   KLR gamyba ir nepanaudoti pajėgumai

               (53)

               Remiantis prašyme atlikti priemonių galiojimo termino peržiūrą pateikta informacija KLR gamybos pajėgumai sudaro maždaug 970 mln. vienetų, o esama gamyba KLR – maždaug 50 % šio dydžio. Taigi apskaičiuoti nepanaudoti gamybos pajėgumai KLR daugiau nei keturiais kartais viršija Sąjungos suvartojimą. Nepaisant šių didelių perteklinių pajėgumų, atliekant tyrimą gauta informacija rodo, kad KLR pajėgumai toliau didinami, kadangi šiuo metu steigiama daugiau naujų gamintojų bendrovių. Todėl gamyba gali lengvai ir greitai padidėti, kad esamais paskirstymo kanalais į Sąjungos rinką būtų siunčiami didesni žinomų prekių ženklų ŽSM kiekiai.

               (54)

               Pareiškėjų nuomone, iš esmės produkcijai padidinti reikia nekvalifikuotos darbo jėgos, o investicijos į šią veiklą yra gana nedidelės (15) ir gauti žaliavų KLR yra gana nesunku. Iš ankstesnių ŽSM tyrimų rezultatų paaiškėjo, kad darbo jėga ir rankų darbas yra pagrindiniai elementai, kurie turėtų įtakos KLR gamybos apimčiai. Norintis padidinti gamybą gamintojas atitinkamai įdarbintų daugiau darbuotojų.

               (55)

               Be to, nėra įrodymų, kad artimiausiu metu suvartojimo lygis Kinijos vidaus rinkoje ar trečiųjų šalių rinkose gerokai didėtų ir taip būtų galima absorbuoti šiuo metu turimus nepanaudotus Kinijos gamintojų pajėgumus arba didžiąją jų dalį.

               (56)

               Remiantis tuo, kas išdėstyta, atlikus tyrimą nustatyta, kad nustojus taikyti priemones Kinijos eksportuotojai galėtų greitai padidinti savo gamybos ir eksportuoti didelius kiekius į Sąjungą.

         3.2.   Kinijos pardavimas į trečiąsias šalis

               (57)

               Kaip nurodyta 59 konstatuojamojoje dalyje, Sąjungos rinka visada buvo patraukli Kinijos eksportuotojams, kurie taip pat nuolat dalyvavo kitose pasaulio rinkose. Remiantis Kinijos eksporto statistiniais duomenimis, pagrindinės eksporto rinkos, kuriose Kinijos eksportuotojai aktyviai dalyvavo, yra JAV, Meksika, Honkongas, Turkija ir Pietų Afrika. Šiose šalyse, išskyrus JAV (16), jie taiko mažesnes nei Sąjungos rinkoje panašių rūšių produktų kainas.

               (58)

               Tokiomis aplinkybėmis galima pagrįstai manyti, kad, jei antidempingo priemonės nustotų galioti, Kinijos eksportuotojai iš tam tikrų trečiųjų šalių grįžtų į Sąjungos rinką ir siektų į ES rinką eksportuoti didelį produkto kiekį.

         3.3.   Sąjungos rinkos patrauklumas

               (59)

               Sąjungos rinka visada buvo labai patraukli rinka vertinant pagal apimtį ir kainas. Iš informacijos, gautos inicijuojant šį tyrimą, matyti, kad Sąjungos kainos yra daug didesnės nei pardavimo į daugumą kitų trečiųjų šalių kainos.

               (60)

               Nustačius priemones pirmą kartą (t. y. 1997 m. sausio 20 d.), Kinijos eksportuotojai atkakliai domėjosi patekti į Sąjungos rinką. Ankstesnių tyrimų rezultatai rodo, kad Kinijos gamintojai bandė išvengti priemonių imdamiesi priemonių vengimo praktikos (17), pvz., perkrovimo, nedidelio produktų pakeitimo, taip pat absorbcijos veikla (18).

               (61)

               Sąjungos rinkos dydis gali būti vertinamas kaip aiškus kriterijus, dėl kurio Kinijos gamintojai ir toliau sieks susigrąžinti Sąjungos rinkos dalį.

               (62)

               Kalbant apie kainas, remiantis tyrimo rezultatais, vidutinė Kinijos eksporto į trečiųjų šalių rinkas kaina yra mažesnė nei vidutinė Kinijos eksporto į Sąjungą kaina, kaip nurodyta 57 konstatuojamojoje dalyje. Todėl aišku, kad Sąjungos rinka Kinijos eksportuotojams galėtų būti finansiškai patraukli galimybė, nes Sąjungoje jie galėtų parduoti didesnėmis kainomis, nesumažindami pardavimo kitose šalyse ir tokiu būdu priverstinai mažindami pagrindinių konkurentų Sąjungoje kainas, parduodami dempingo kaina. Todėl galima daryti išvadą, kad Sąjungos rinka, kuri yra viena didžiausių pasaulyje, išliks patraukli Kinijos gamintojams.

         3.4.   Išvada dėl dempingo tęsimosi tikimybės

               (63)

               Atsižvelgdama į apskaičiuotus didelius nepanaudotus pajėgumus KLR, Sąjungos rinkos patrauklumą, vertinant jos dydį ir pardavimo kainas, ypač atsižvelgdama į KLR eksporto į trečiąsias šalis kainų lygį ir ankstesnę priemonių vengimo ir absorbcijos praktiką, Komisija padarė išvadą, kad yra didelė tikimybė, kad panaikinus antidempingo priemones labai padidėtų ŽSM importas dempingo kainomis iš KLR į Sąjungą.

         D.   ŽALOS TĘSIMOSI ARBA PASIKARTOJIMO TIKIMYBĖ

   1.   Sąjungos gamyba ir Sąjungos pramonės apibrėžtis

               (64)

               Per PTL ŽSM Sąjungoje gamino šie gamintojai:

                           —

                           „Ring Alliance Ringbuchtechnik GmbH“, Viena, Austrija

                           —

                           „Industria Meccanica Lombarda srl“, Ofanengas, Italija.

               (65)

               Abu gamintojai (pirmasis iš jų – pareiškėjas) bendradarbiavo atliekant tyrimą. Antrasis gamintojas taip pat remia prašymą išplėsti priemonių taikymą. Kadangi abi bendrovės kartu pagamino visus per PTL Sąjungoje pagamintus ŽSM, laikoma, kad jos sudaro Sąjungos pramonę, kaip nustatyta pagrindinio reglamento 4 straipsnio 1 dalyje ir 5 straipsnio 4 dalyje. Abu gamintojai ir jų patronuojamosios bendrovės nėra susiję su Kinijos eksportuojančiais gamintojais.

         2.   Sąjungos suvartojimas

               (66)

               Sąjungos suvartojimas nustatytas remiantis:

                           —

                           Sąjungos pramonės panašaus produkto pardavimo Sąjungos rinkoje apimtimis, nurodytomis atitinkamuose Sąjungos gamintojų klausimyno atsakymuose,

                           —

                           ŽSM importo (TARIC lygiu) į Sąjungos rinką apimtimis pagal Eurostato statistinius duomenis.

                  1 lentelė

                  Suvartojimas Sąjungos rinkoje

                           Apimtis

                           2011 m.

                           2012 m.

                           2013 m.

                           PTL

                              Sąjungos suvartojimo indeksas (2011 m. = 100)

                              100

                              87

                              94

                              85

                           Sąjungos suvartojimas (intervalais tūkst. vnt.)

                           100 000 –120 000

                           90 000 –110 000

                           100 000 –120 000

                           90 000 –110 000

                              Šaltinis: Eurostatas ir klausimyno atsakymai.

               (67)

               Atlikus tyrimą nustatyta, kad ŽSM rinka nagrinėjamuoju laikotarpiu sumažėjo 15 % nuo apytikriai 100–120 mln. vienetų 2011 m. iki 90–110 mln. vienetų per PTL (19).

         3.   Importas iš nagrinėjamosios šalies

   a)   Importo apimtis ir rinkos dalis

      2 lentelė

      Importas iš nagrinėjamosios šalies

               Importo apimtis

               2011 m.

               2012 m.

               2013 m.

               PTL

                  KLR (indeksas 2011 m. = 100)

                  100

                  92

                  101

                  112

               KLR (intervalais tūkst. vnt.)

               1 600 –2 100

               1 500 –2 000

               1 600 –2 100

               1 900 –2 400

               Rinkos dalis

               1,8 %

               1,9 %

               1,9 %

               2,3 %

                  Šaltinis: Eurostatas ir prašymas atlikti priemonių galiojimo termino peržiūrą.

               (68)

               Kadangi galiojančių antidempingo priemonių KLR taikymas pagal pagrindinio reglamento 13 straipsnio 3 dalį buvo išplėstas iš Laoso ir Vietnamo siunčiamam importuojamam nagrinėjamajam produktui, siekiant nustatyti bendras nagrinėjamojo produkto importo iš KLR apimtis, reikėjo taip pat įtraukti importą iš šių šalių. Tačiau per visą nagrinėjamąjį laikotarpį nagrinėjamojo produkto importo iš Laoso ir Vietnamo nenustatyta.

               (69)

               KLR kilmės ŽSM importo apimtys buvo gana stabilios – nedidelės nagrinėjamuoju laikotarpiu, o per PTL šiek tiek padidėjo. Dėl to Kinijos importo rinkos dalis padidėjo nuo 1,8 % iki 2,3 % per nagrinėjamąjį laikotarpį.

         b)   Importo kainos

      3 lentelė

      Vidutinės ŽSM importo iš nagrinėjamosios šalies kainos

               2011 m.

               2012 m.

               2013 m.

               PTL

                  KLR (indeksas 2011 m. = 100)

                  100

                  98

                  95

                  83

               KLR (intervalais EUR/tūkst. vnt.)

               200–230

               190–220

               180–210

               160–190

                  Šaltinis: Eurostatas ir prašymas atlikti priemonių galiojimo termino peržiūrą.

               (70)

               Vidutinė nagrinėjamojo produkto importo iš KLR kaina nagrinėjamuoju laikotarpiu nuolat mažėjo ir nuo 2011 m. iki PTL apskritai sumažėjo 17 %.

         c)   Priverstinio kainų mažinimo ir priverstinio pardavimo mažesnėmis kainomis lygis

               (71)

               Nustatyta, kad per PTL dėl Kinijos importo kainos nebuvo priverstinai mažinamos. Tačiau reikėtų pabrėžti, kad apskaičiuojant atsižvelgta į kainų koregavimą, susijusį su įprastiniu importo muitu (2,7 %) ir sąnaudomis po importo (2 %). Atlikus šiuos koregavimus nustatyta, kad vidutinės Kinijos importo kainos buvo beveik to paties lygio kaip vidutinės Sąjungos pramonės kainos EXW sąlygomis nesusijusiems pirkėjams Sąjungoje – neigiamas priverstinio kainų mažinimo skirtumas buvo 0,1 %. Taip pat pažymima, kad Kinijos eksportuojantys gamintojai parduoda nedidelius kiekius. Be to, pareiškėjas pateikė tam tikrų įrodymų, kad iš KLR importuojami tam tikrų rūšių produktai yra „ypatingi“ mechanizmai, pvz., mechanizmai su 23 žiedais arba mechanizmai su spragtuku. Šie produktų sudedamosios dalys yra pagamintos iš sudėtingesnių žaliavų ir jiems pagaminti reikia didesnių darbo sąnaudų, todėl jų kainos yra didesnės nei standartinių Sąjungos pramonės produktų kainos. Kadangi Kinijos eksportuotojai nebendradarbiavo, šio teiginio buvo neįmanoma patikrinti pagal jų eksporto duomenis.

               (72)

               Nepaisant to, kad nėra priverstinio kainų mažinimo, per PTL nustatytas 3,4 % priverstinio pardavimo mažesnėmis kainomis skirtumas. Apskaičiavimas buvo atliekamas remiantis 5 % tiksliniu Sąjungos pramonės pelnu, t. y. tuo pačiu tiksliniu pelnu, kuris naudotas atliekant ankstesnę priemonių galiojimo termino peržiūrą.

         4.   Importas iš kitų trečiųjų šalių

               a)

                  Importo apimtis ir rinkos dalis

                  4 lentelė

                  Importas iš trečiųjų šalių

                           Importo apimtis

                           2011 m.

                           2012 m.

                           2013 m.

                           PTL

                              Indija (indeksas 2011 m. = 100)

                              100

                              74

                              86

                              95

                           Indija (intervalais tūkst. vnt.)

                           40 000 –45 000

                           30 000 –35 000

                           32 000 –38 000

                           39 000 –44 000

                           Indijos rinkos dalis

                           37,4 %

                           32,1 %

                           34,5 %

                           41,8 %

                              Kambodža (indeksas 2013 m.
                               (20)
                              = 100)

                              0

                              0

                              100

                              222

                           Kambodža (intervalais tūkst. vnt.)

                           0

                           0

                           3 000 –4 000

                           6 000 –9 000

                           Kambodžos rinkos dalis

                           0,0 %

                           0,0 %

                           3,2 %

                           7,8 %

                              Tailandas (indeksas 2011 m. = 100)

                              100

                              57

                              62

                              6

                           Tailandas (intervalais tūkst. vnt.)

                           12 000 –16 000

                           6 000 –9 000

                           7 000 –10 000

                           500–1 000

                           Tailando rinkos dalis

                           11,1 %

                           7,3 %

                           7,3 %

                           0,8 %

                              Kitos trečiosios šalys (indeksas 2011 m. = 100)

                              100

                              70

                              254

                              10

                           Kitos trečiosios šalys (intervalais tūkst. vnt.)

                           500–1 000

                           300–600

                           1 000 –2 000

                           50–100

                           Kitų trečiųjų šalių rinkos dalis

                           0,6 %

                           0,5 %

                           1,5 %

                           0,1 %

                              Visos trečiosios šalys (indeksas 2011 m. = 100)

                              100

                              71

                              89

                              87

                           Visos trečiosios šalys (intervalais tūkst. vnt.)

                           52 500 –62 000

                           36 300 –44 600

                           43 000 –54 000

                           45 550 –54 100

                           Visų trečiųjų šalių rinkos dalis

                           49,1 %

                           39,8 %

                           46,6 %

                           50,5 %

                              Šaltinis: Eurostatas ir prašymas atlikti priemonių galiojimo termino peržiūrą.

               b)

                  Importo kainos

                  5 lentelė

                  Vidutinės ŽSM importo iš trečiųjų šalių kainos

                           2011 m.

                           2012 m.

                           2013 m.

                           PTL

                              Indija (indeksas 2011 m. = 100)

                              100

                              107

                              96

                              92

                           Indija (intervalais EUR/tūkst. vnt.)

                           125–135

                           138–145

                           122–130

                           115–125

                              Kambodža (indeksas 2013 m.
                               (21)
                              = 100)

                              0

                              0

                              100

                              94

                           Kambodža (intervalais EUR/tūkst. vnt.)

                           0

                           0

                           135–145

                           130–140

                              Tailandas (indeksas 2011 m. = 100)

                              100

                              101

                              100

                              81

                           Tailandas (intervalais EUR/tūkst. vnt.)

                           120–130

                           125–135

                           120–130

                           100–110

                              Šaltinis: Eurostatas ir prašymas atlikti priemonių galiojimo termino peržiūrą.

               (73)

               Per visą nagrinėjamąjį laikotarpį pagrindinė į Sąjungą ŽSM eksportavusi šalis buvo Indija. Per visą nagrinėjamąjį laikotarpį importas iš šios šalies užėmė didelę Sąjungos rinkos dalį, kuri sudarė 32–42 % ir per PTL pasiekė aukščiausią ribą. Antra pagal apimtį per PTL į Sąjungą eksportavusi šalis buvo Kambodža ir nors ji pradėjo eksportuoti į Sąjungą tik 2013 m., ji agresyviai padidino savo rinkos dalį, kuri per PTL siekė beveik 8 %. Abiem atvejais šių šalių eksportuojantys gamintojai buvo Kinijos ŽSM gamintojų įsteigtos gamyklos. Jie pradėjo investuoti į gamybą šiose šalyse po to, kai Kinijos ŽSM buvo nustatytos priemonės, kurių taikymas, atlikus kelis priemonių vengimo tyrimus, buvo toliau išplėstas iš kitų šalių importuojamiems produktams. Kambodžos atveju Kinijos savininkas perkėlė gamybą į šią šalį po priemonių nustatymo Tailandui. Tuo pačiu metu per nagrinėjamąjį laikotarpį Tailandas, anksčiau buvusi antra pagal apimtį daugiausiai į Sąjungą eksportuojanti šalis, beveik išnyko iš rinkos.

               (74)

               Atsižvelgiant į importo iš trečiųjų šalių kainų lygį, reikėtų pažymėti, kad importo iš Indijos ir Kambodžos kainos yra žymiai mažesnės nei importo iš KLR kainos (atitinkamai 33 % ir 27 %).

         5.   Sąjungos pramonės padėtis

               (75)

               Pagal pagrindinio reglamento 3 straipsnio 5 dalį nagrinėjant žalos tęsimosi arba pasikartojimo tikimybę buvo įvertinti visi ekonominiai veiksniai, nagrinėjamuoju laikotarpiu turėję įtakos Sąjungos pramonės padėčiai.

               (76)

               Siekiant užtikrinti verslo informacijos konfidencialumą, su dviem Sąjungos gamintojais susijusią informaciją buvo būtina pateikti indeksuota forma.

         5.1.   Gamyba, gamybos pajėgumai ir pajėgumų naudojimas

      6 lentelė

      Gamyba, pajėgumai, pajėgumų naudojimas

               2011 m.

               2012 m.

               2013 m.

               PTL

                  Gamyba tūkst. vnt. (indeksas)

                  100

                  96

                  90

                  82

                  Pajėgumai tūkst. vnt. (indeksas)

                  100

                  100

                  93

                  93

                  Pajėgumų naudojimo koeficientas (indeksas)

                  100

                  96

                  96

                  87

                  Šaltinis: klausimyno atsakymai.

               (77)

               Nagrinėjamuoju laikotarpiu Sąjungos pramonės gamyba sumažėjo 18 %. Ši tendencija atitiko suvartojimo tendenciją, nors Sąjungos pramonės gamybos apimtis sumažėjo šiek tiek daugiau nei suvartojimas. Nagrinėjamuoju laikotarpiu Sąjungos pramonės pajėgumų naudojimas sumažėjo 13 %, nepaisant to, kad patys pajėgumai šiek tiek sumažėjo 7 %. Pajėgumų naudojimas per PTL pasiekė savo rekordiškai mažą lygį nuo 55 % iki 65 % absoliučiąja verte.

         5.2.   Laikotarpio pabaigos atsargos

      7 lentelė

      Laikotarpio pabaigos atsargų apimtis

               2011 m.

               2012 m.

               2013 m.

               PTL

                  Laikotarpio pabaigos atsargos tūkst. vnt. (indeksas)

                  100

                  83

                  95

                  89

                  Šaltinis: klausimyno atsakymai.

               (78)

               Nagrinėjamuoju laikotarpiu Sąjungos pramonės laikotarpio pabaigos atsargos sumažėjo 11 %. Tačiau atsižvelgiant į tuo pačiu metu sumažėjusią gamybą, atsargų lygis išliko gana stabilus, kurį Sąjungos gamintojai laiko įprastu.

         5.3.   Pardavimo apimtis ir rinkos dalis

      8 lentelė

      Pardavimo apimtis ir rinkos dalis

               2011 m.

               2012 m.

               2013 m.

               PTL

                  Pardavimo apimtis (iš viso ES) tūkst. vnt. (indeksas)

                  100

                  103

                  98

                  82

                  Pardavimo apimtis (nesusijusiems pirkėjams ES) tūkst. vnt. (indeksas)

                  100

                  104

                  95

                  82

                  Rinkos dalis (indeksas)

                  100

                  119

                  105

                  96

                  Šaltinis: klausimyno atsakymai.

               (79)

               Nagrinėjamuoju laikotarpiu Sąjungos pramonės pardavimo nesusijusiems pirkėjams apimtys sumažėjo 18 %. Nors pardavimo apimtys iš esmės sumažėjo dėl sumažėjusio suvartojimo, reikėtų pabrėžti, kad jos sumažėjo labiau nei suvartojimas. Todėl Sąjungos pramonės rinkos dalis sumažėjo 4 %.

         5.4.   Kainos ir kainoms poveikio turintys veiksniai

      9 lentelė

      Pardavimo kaina (nesusijusiems pirkėjams)

               2011 m.

               2012 m.

               2013 m.

               PTL

                  Vidutinės pardavimo kainos EUR/tūkst. vnt. (indeksas)

                  100

                  96

                  94

                  99

                  Šaltinis: klausimyno atsakymai.

               (80)

               Sąjungos pramonės pardavimo Sąjungos rinkoje nesusijusiems pirkėjams apimtis per PTL buvo beveik tokio paties lygio kaip nagrinėjamojo laikotarpio pradžioje.

         5.5.   Užimtumas ir našumas

      10 lentelė

      Užimtumas ir našumas

               2011 m.

               2012 m.

               2013 m.

               PTL

                  Užimtumas (indeksas)

                  100

                  97

                  95

                  91

                  Darbo našumas (indeksas)

                  100

                  99

                  94

                  89

                  Vidutinės darbo sąnaudos (indeksas)

                  100

                  92

                  87

                  83

                  Šaltinis: klausimyno atsakymai.

               (81)

               Užimtumas pagal visos darbo dienos ekvivalentą nagrinėjamuoju laikotarpiu sumažėjo 9 % dėl Sąjungos pramonės restruktūrizavimo. Per tą patį laikotarpį vidutinės darbuotojo darbo sąnaudos taip pat sumažėjo 17 %. Kadangi tuo pačiu laikotarpiu gamyba gerokai sumažėjo, kaip nurodyta 77 konstatuojamojoje dalyje, darbo našumas nagrinėjamuoju laikotarpiu sumažėjo 11 %.

         5.6.   Gamybos sąnaudos ir pelningumas

      11 lentelė

      Gamybos sąnaudos ir pelningumas

               2011 m.

               2012 m.

               2013 m.

               PTL

                  Gamybos sąnaudos (indeksas)

                  100

                  101

                  95

                  100

                  Pelningumas (indeksas)

                  100

                  – 78

                  79

                  62

                  Šaltinis: klausimyno atsakymai.

               (82)

               Nagrinėjamuoju laikotarpiu, išskyrus 2012 m., Sąjungos pramonė sugebėjo gauti pelno, nors pelningumas buvo gerokai mažesnis nei tikslinis 5 % pelnas. Be to, jis toliau mažėja.

               (83)

               Pelningumas mažėja daugiausia dėl sumažėjusios pardavimo kainos. Nepaisant labai nedidelio pajėgumų naudojimo, vidutinės gamybos sąnaudos per PTL nepadidėjo iki 2011 m. lygio, daugiausia dėl po Sąjungos gamintojų restruktūrizavimo sumažėjusių darbo sąnaudų.

         5.7.   Investicijos, investicijų grąža ir pinigų srautas

      12 lentelė

      Investicijos, investicijų grąža ir pinigų srautas

               2011 m.

               2012 m.

               2013 m.

               PTL

                  Metinės investicijos (indeksas)

                  100

                  343

                  260

                  286

                  Investicijų grąža (indeksas)

                  100

                  – 17

                  74

                  88

                  Pinigų srautas (indeksas)

                  100

                  82

                  145

                  57

               (84)

               Atlikus tyrimą nustatyta, kad Sąjungos pramonė sugebėjo išlaikyti palyginti aukštą investicijų lygį nagrinėjamuoju laikotarpiu, gaudama didelę investicijų grąžą (išskyrus nuostolingus 2012 m.). Be to, Sąjungos pramonė per visą nagrinėjamąjį laikotarpį sugebėjo išlaikyti teigiamą pinigų srautą, nors jis per PTL sumažėjo 43 %, palyginti su 2011 m. lygiu. Sąjungos pramonė nepranešė, kad nagrinėjamuoju laikotarpiu ji būtų patyrusi sunkumų padidinti kapitalą.

         5.8.   Dempingo dydis ir atsigavimas nuo buvusio dempingo

               (85)

               Kaip apibendrinta 49 konstatuojamojoje dalyje, remiantis patikimiausiais turimais duomenimis, atliekant tyrimą buvo nustatyta, kad per PTL buvo vykdomas 49 % dempingas.

               (86)

               Atsižvelgiant į importą dempingo kaina iš KLR ir anksčiau vyravusią vengimo ir absorbcijos praktiką, galima daryti išvadą, kad Sąjungos pramonė dar nėra visiškai atsigavusi po buvusio dempingo poveikio nagrinėjamuoju laikotarpiu, nors kai kurių žalos rodiklių, pvz., pardavimo ar gamybos apimčių, pablogėjimo negalima priskirti importui iš nagrinėjamosios šalies, nes tuo laikotarpiu jis buvo nedidelis; ši padėtis susiklostė veikiau dėl sumažėjusio suvartojimo.

         5.9.   Sąjungos pramonės eksportas

               (87)

               Sąjungos eksporto apimtis nagrinėjamuoju laikotarpiu buvo nedidelė, todėl daroma išvada, kad šis eksportas neturėjo poveikio Sąjungos pramonės padėčiai.

         5.10.   Išvada dėl Sąjungos pramonės ekonominės padėties

               (88)

               Atlikus tyrimą nustatyta, kad nuo 2010 m. toliau taikant priemones Sąjungos pramonė galėjo išlaikyti teigiamą pelningumą iš esmės per visą nagrinėjamąjį laikotarpį. Vis dėlto gautas pelningumas buvo gerokai mažesnis už tikslinį pelną (5 %), tačiau Sąjungos pramonė galėjo šiek tiek investuoti ir išlaikyti santykinai didelę rinkos dalį.

               (89)

               Kiti žalos rodikliai rodo, kad Sąjungos pramonės ekonominė padėtis yra sudėtinga, atsižvelgiant pasaulinę konkurenciją ir mažėjantį vartojimą. Sąjungos pramonė reagavo į šias problemas restruktūrizuodama savo darbo vietas ir investuodama į produkto modernizavimą.

               (90)

               Todėl padaryta išvada, kad Sąjungos pramonei peržiūros tiriamuoju laikotarpiu materialinė žala nedaryta.

         6.   Žalos pasikartojimo tikimybė

               (91)

               Sąjungos pramonė pakeitė veiklos struktūrą, o antidempingo priemonės jai buvo naudingos. Tačiau nors šios priemonės pirmą kartą nustatytos 1997 m., jos tapo visiškai veiksmingos tik tuomet, kai buvo kompensuotas absorbcijos ir vengimo poveikis.

               (92)

               Atsižvelgiant į šias aplinkybes pagal pagrindinio reglamento 11 straipsnio 2 dalį nagrinėta tikimybė, ar nustojus taikyti priemones žala pasikartos.

               (93)

               Atsižvelgiant į tai, kad atliekant tyrimą nebendradarbiavo nė vienas Kinijos eksportuojantis gamintojas, išvados dėl KLR pagal pagrindinio reglamento 18 straipsnį turėjo būti grindžiamos patikimiausiais turimais faktais, visų pirma prašymu atlikti priemonių galiojimo termino peržiūrą.

               (94)

               Kaip jau nurodyta 50 ir 63 konstatuojamosiose dalyse, Kinijos eksportuotojai vis tiek tęsė dempingą ir yra tikimybė, kad dempingas tęsis.

               (95)

               Be to, kaip paaiškinta 59 konstatuojamojoje dalyje, Kinijos eksportuotojai niekada neprarado susidomėjimo Sąjungos rinka, kaip rodo visų pirma ankstesnė absorbcijos ir priemonių vengimo praktika.

               (96)

               Kaip apibendrinta 53 ir 61 konstatuojamosiose dalyse, Kinijos eksportuojantis gamintojas turi daug nepanaudotų pajėgumų gaminti nagrinėjamąjį produktą, o Sąjungos rinka yra ypač patraukli dėl savo dydžio ir santykinai aukšto kainų lygio.

               (97)

               Be to, importo statistiniai duomenys ir Sąjungos pramonės gamybos apimtys rodo, kad rinka mažėja. Būdingas mažėjančios rinkos požymis yra didelė konkurencija dėl likusios apimties. Labai tikėtina, kad, nustojus taikyti priemones, dėl esamų nepanaudotų pajėgumų KLR staigiai padidės importas mažomis dempingo kainomis.

               (98)

               Visi šie veiksniai rodo, kad nustojus taikyti priemones KLR galėtų greitai eksportuoti didelį nagrinėjamojo produkto kiekį dempingo kainomis į Sąjungos rinką, netgi nenukreipdama savo pardavimo nuo kitų rinkų į Sąjungos rinką. Taip nutikus Sąjungos pramonės pardavimas ir pardavimo kainos toliau mažėtų, o tai atitinkamai turėtų poveikio ir taip nedideliam pajėgumų naudojimui ir pelningumui. Pablogėjus šiems žalos rodikliams Sąjungos pramonės atsigavimas greitai būtų sustabdytas ir vėl būtų patiriama materialinė žala.

         E.   SĄJUNGOS INTERESAI

   1.   Įvadas

               (99)

               Vadovaujantis pagrindinio reglamento 21 straipsniu nagrinėta, ar toliau taikant priemones nebūtų prieštaraujama visos Sąjungos interesams. Nustatant Sąjungos interesus įvertinti visi susiję, t. y. Sąjungos pramonės, importuotojų ir naudotojų, interesai.

         2.   Sąjungos pramonės interesai

               (100)

               Kaip paaiškinta 90 konstatuojamojoje dalyje, nustačius priemones Sąjungos pramonė galėjo įtvirtinti savo poziciją ir pradėti restruktūrizavimą. Tuo pačiu 98 konstatuojamojoje dalyje padaryta išvada, kad, nustojus taikyti antidempingo priemones, KLR Sąjungos pramonės padėtis veikiausiai labai pablogėtų. Todėl galima daryti išvadą, kad tolesnis priemonių taikymas KLR Sąjungos pramonei būtų naudingas.

         3.   Importuotojų ir naudotojų interesai

               (101)

               Visiems žinomiems importuotojams ir naudotojams pranešta apie peržiūros inicijavimą. Tačiau su Komisija nesusiję naudotojai nebendradarbiavo, o nesusiję importuotojai, t. y. tik viena iš KLR importuojanti bendrovė, bendradarbiavo labai nedaug.

               (102)

               Bendradarbiaujantis importuotojas iš esmės neprieštaravo tolesniam priemonių taikymui. Iš tiesų, bendrovės importo iš KLR apimtis per PTL buvo nežymi ir iš jos importo duomenų matyti, kad dėl galiojančių priemonių ji jau pakeitė savo tiekėjus. Todėl toliau taikomos priemonės nedarytų poveikio jo padėčiai.

         4.   Išvada

               (103)

               Atsižvelgiant į 100–102 konstatuojamosiose dalyse išnagrinėtus elementus ir tai, kad šiuo metu importas iš KLR sudaro apie 2 % Sąjungos suvartojimo, nėra pagrindo manyti, kad tolesnis priemonių taikymas prieštarautų Sąjungos interesams. Todėl padaryta išvada, kad nebuvo įtikinamų su Sąjungos interesais susijusių priežasčių, kodėl nereikėtų toliau taikyti KLR taikomų antidempingo priemonių.

         F.   ATSKLEIDIMAS IR ANTIDEMPINGO PRIEMONĖS

               (104)

               Visoms bendradarbiaujančioms suinteresuotosioms šalims buvo pranešta apie esminius faktus ir aplinkybes, kuriais remiantis manoma, kad tikslinga toliau taikyti iš KLR importuojamiems ŽSM nustatytas galiojančias antidempingo priemones. Suinteresuotosioms šalims taip pat suteikta galimybė pateikti pastabų dėl atskleistos informacijos. Jokių pastabų negauta.

               (105)

               Atsižvelgiant į tai, kas išdėstyta pirmiau, reikėtų, kaip numatyta pagrindinio reglamento 11 straipsnio 2 dalyje, toliau taikyti antidempingo priemones, nustatytas importuojamiems KLR kilmės ŽSM.

               (106)

               Todėl importuojamam KLR kilmės nagrinėjamam produktui nustatytos priemonės turėtų būti toliau taikomos ir iš Vietnamo (22) ir Laoso Liaudies Demokratinės Respublikos (23) siunčiamam importuojamam produktui, deklaruojamam arba nedeklaruojamam kaip Vietnamo ir Laoso Liaudies Demokratinės Respublikos kilmės.

               (107)

               Pagal pagrindinio reglamento 15 straipsnio 1 dalį įsteigtas komitetas nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   1.   Tam tikriems importuojamiems Kinijos Liaudies Respublikos kilmės žiedinių segtuvų mechanizmams, kurių KN kodas šiuo metu yra ex 8305 10 00, nustatomas galutinis antidempingo muitas.
   2.   Šiame straipsnyje žiedinių segtuvų mechanizmai – mechanizmai, kuriuos sudaro dvi plieninės plokštelės arba vielos su ne mažiau kaip keturiais prie jų pritvirtintais plieninės vielos pusžiedžiais, prilaikomais plieniniu dangteliu. Juos galima atsegti patraukiant pusžiedžius arba mažu plieniniu spragtuko įtaisu, pritvirtintu prie žiedinio segtuvo mechanizmo.
   3.   Galutinio antidempingo muito, taikomo neto kainai Bendrijos pasienyje prieš sumokant muitą, norma yra tokia:

               a)

               mechanizmams su 17 ir 23 žiedais (TARIC kodai 8305100021, 8305100023, 8305100029 ir 8305100035) muito dydis yra lygus 325 EUR minimalios importo kainos už 1 000 vienetų ir neto kainos Bendrijos pasienyje prieš sumokant muitą skirtumui;

               b)

               kitokiems mechanizmams nei mechanizmai su 17 ar 23 žiedais (TARIC 8305100011, 8305100013, 8305100019 ir 8305100034).

                           Muito norma

                           Papildomas TARIC kodas

                           Kinijos Liaudies Respublika:

                                       —

                                       „World Wide Stationery Mfg“, Honkongas, Kinijos Liaudies Respublika

                           51,2 %

                           8934

                                       —

                                       visos kitos bendrovės

                           78,8 %

                           8900

         2 straipsnis
   Jeigu nenurodyta kitaip, taikomos galiojančios muitus reglamentuojančios nuostatos.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 11 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  1997 m. sausio 20 d. Tarybos reglamentas (EB) Nr. 119/97, įvedantis galutinį antidempingo muitą Malaizijos ir Kinijos Liaudies Respublikos kilmės tam tikrų žiedinių susegimo mechanizmų importui ir galutinai surenkantis įvestą laikinąjį muitą (OL L 22, 1997 1 24, p. 1).

      (3)  2000 m. rugsėjo 29 d. Komisijos reglamentas (EB) Nr. 2100/2000, kuriuo iš dalies keičiamas Reglamentas (EB) Nr. 119/97, įvedantis galutinį antidempingo muitą Kinijos Liaudies Respublikos kilmės tam tikrų žiedinių susegimo mechanizmų importui (OL L 250, 2000 10 5, p. 1).

      (4)  2004 m. birželio 28 d. Tarybos reglamentas (EB) Nr. 1208/2004, praplečiantis Tarybos reglamentu (EB) Nr. 119/97 su paskutiniais pakeitimais nustatytų galutinių antidempingo priemonių tam tikrų Kinijos Liaudies Respublikos kilmės žiedinių segtuvų mechanizmų importui taikymą to paties produkto importui, siunčiamam iš Vietnamo Socialistinės Respublikos (OL L 232, 2004 7 1, p. 1).

      (5)  Pranešimas apie antidempingo priemonių, taikomų tam tikriems importuojamiems Kinijos Liaudies Respublikos kilmės žiedinių segtuvų mechanizmams, galiojimo termino peržiūros inicijavimą (OL C 21, 2002 1 24, p. 25).

      (6)  2004 m. lapkričio 29 d. Tarybos reglamentas (EB) Nr. 2074/2004, nustatantis galutinį antidempingo muitą tam tikrų žiedinių segtuvų mechanizmų, kurių kilmės šalis yra Kinijos Liaudies Respublika, importui (OL L 359, 2004 12 4, p. 11).

      (7)  2006 m. sausio 9 d. Tarybos reglamentas (EB) Nr. 33/2006, išplečiantis galutinio antidempingo muito, nustatyto Reglamentu (EB) Nr. 2074/2004 tam tikrų Kinijos Liaudies Respublikos kilmės žiedinių segtuvų mechanizmų importui, taikymą tokiam pačiam produktui, įvežamam iš Laoso Liaudies Demokratinės Respublikos (OL L 7, 2006 1 12, p. 1).

      (8)  2008 m. rugpjūčio 13 d. Tarybos reglamentas (EB) Nr. 818/2008, iš dalies keičiantis Reglamentą (EB) Nr. 2074/2004, nustatantį galutinį antidempingo muitą importuojamiems Kinijos Liaudies Respublikos kilmės tam tikriems žiedinių segtuvų mechanizmams, ir baigiantis tyrimą dėl galimo antidempingo priemonių, nustatytų tuo reglamentu, vengimo importuojant tam tikrus iš Tailando siunčiamus žiedinių segtuvų mechanizmus, deklaruojamus kaip Tailando kilmės arba ne (OL L 221, 2008 8 19, p. 1).

      (9)  2010 m. vasario 22 d. Tarybos įgyvendinimo reglamentas (ES) Nr. 157/2010, kuriuo, pagal Reglamento (EB) Nr. 384/96 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas tam tikriems importuojamiems Kinijos Liaudies Respublikos kilmės žiedinių segtuvų mechanizmams (OL L 49, 2010 2 26, p. 1).

      (10)  2011 m. rugpjūčio 5 d. Tarybos įgyvendinimo reglamentas (ES) Nr. 792/2011, kuriuo nustatomas galutinis antidempingo muitas ir galutinis laikinojo muito, nustatyto tam tikriems importuojamiems Tailando kilmės žiedinių segtuvų mechanizmams, surinkimas (OL L 204, 2011 8 9, p. 11).

      (11)  Pranešimas apie artėjančią tam tikrų antidempingo priemonių galiojimo pabaigą (OL C 164, 2014 5 29, p. 21).

      (12)  Atsižvelgiant į tai, kad yra tik du Sąjungos gamintojai, tikslus skaičius neatskleidžiamas.

      (13)  Pranešimas apie antidempingo priemonių, taikomų tam tikriems importuojamiems Kinijos Liaudies Respublikos kilmės žiedinių segtuvų mechanizmams, kurių taikymas išplėstas Vietnamui ir Laoso Liaudies Demokratinei Respublikai, galiojimo termino peržiūros inicijavimą (OL C 67, 2015 2 25, p. 15).

      (14)  Visų pirma žr. 2010 m. vasario 22 d. Tarybos įgyvendinimo reglamento (ES) Nr. 157/2010, kuriuo, pagal Reglamento (EB) Nr. 384/96 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas tam tikriems importuojamiems Kinijos Liaudies Respublikos kilmės žiedinių segtuvų mechanizmams, 28, 29 ir 38 konstatuojamąsias dalis (OL L 49, 2010 2 26, p. 1).

      (15)  Žr. 2010 m. vasario 22 d. Tarybos įgyvendinimo reglamento (ES) Nr. 157/2010, kuriuo, pagal Reglamento (EB) Nr. 384/96 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas tam tikriems importuojamiems Kinijos Liaudies Respublikos kilmės žiedinių segtuvų mechanizmams, 38 konstatuojamąją dalį (OL L 49, 2010 2 26, p. 1).

      (16)  Kainos JAV yra didesnės, nes šie produktai skiriasi. Daugiausia eksportuojama produktų su 3 žiedais ir spragtuko įtaisu.

      (17)  Kaip nurodyta 3 ir 5 konstatuojamosiose dalyse.

      (18)  Kaip nurodyta 2 konstatuojamojoje dalyje.

      (19)  Siekiant apsaugoti dviejų Sąjungos gamintojų konfidencialumą, pateikiami tik intervalai.

      (20)  Importas iš Kambodžos prasidėjo 2013 m.

      (21)  Importas iš Kambodžos prasidėjo 2013 m.

      (22)  Reglamentas (EB) Nr. 1208/2004.

      (23)  Reglamentas (EB) Nr. 33/2006.


title: 2016 m. balandžio 27 d. Komisijos įgyvendinimo reglamentas (ES) 2016/660, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
28.4.2016

               LT

               Europos Sąjungos oficialusis leidinys

               L 114/12

         KOMISIJOS ĮGYVENDINIMO REGLAMENTAS (ES) 2016/660
   2016 m. balandžio 27 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 27 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  268,0

                  MA

                  85,8

                  ZZ

                  176,9

                  0707 00 05

                  MA

                  83,0

                  TR

                  118,9

                  ZZ

                  101,0

                  0709 93 10

                  MA

                  95,4

                  TR

                  127,5

                  ZZ

                  111,5

                  0805 10 20

                  AR

                  115,8

                  EG

                  47,1

                  IL

                  85,1

                  MA

                  58,1

                  TR

                  39,9

                  ZZ

                  69,2

                  0808 10 80

                  AR

                  123,2

                  BR

                  100,4

                  CL

                  112,7

                  CN

                  73,3

                  NZ

                  147,2

                  US

                  199,1

                  ZA

                  94,3

                  ZZ

                  121,5

                  0808 30 90

                  AR

                  122,3

                  CL

                  93,3

                  CN

                  62,0

                  ZA

                  111,8

                  ZZ

                  97,4

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. lapkričio 10 d. Komisijos įgyvendinimo reglamentas (ES) Nr. 1144/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
11.11.2011

               LT

               Europos Sąjungos oficialusis leidinys

               L 293/31

         KOMISIJOS ĮGYVENDINIMO REGLAMENTAS (ES) Nr. 1144/2011
   2011 m. lapkričio 10 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. lapkričio 11 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 10 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  64,0

                  MA

                  48,1

                  TR

                  85,0

                  ZZ

                  65,7

                  0707 00 05

                  AL

                  64,0

                  EG

                  161,4

                  TR

                  133,7

                  ZZ

                  119,7

                  0709 90 70

                  AR

                  61,1

                  MA

                  72,3

                  TR

                  146,9

                  ZZ

                  93,4

                  0805 20 10

                  MA

                  80,2

                  ZA

                  103,8

                  ZZ

                  92,0

                  0805 20 30, 0805 20 50, 0805 20 70, 0805 20 90

                  HR

                  29,1

                  IL

                  78,0

                  MA

                  79,7

                  TR

                  83,5

                  UY

                  54,6

                  ZZ

                  65,0

                  0805 50 10

                  AR

                  58,5

                  BO

                  59,5

                  TR

                  58,2

                  ZA

                  40,1

                  ZZ

                  54,1

                  0806 10 10

                  BR

                  230,0

                  CL

                  73,3

                  EC

                  65,7

                  LB

                  269,8

                  TR

                  145,4

                  US

                  254,8

                  ZA

                  80,8

                  ZZ

                  160,0

                  0808 10 80

                  CA

                  145,0

                  CL

                  90,0

                  CN

                  67,2

                  MK

                  41,0

                  ZA

                  175,5

                  ZZ

                  103,7

                  0808 20 50

                  CN

                  50,3

                  TR

                  133,1

                  ZZ

                  91,7

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. rugsėjo 28 d. Komisijos įgyvendinimo reglamentas (ES) 2015/1731, kuriuo medetomidinas patvirtinamas kaip veiklioji medžiaga, skirta 21-o tipo biocidiniams produktams gaminti (Tekstas svarbus EEE)

text:
29.9.2015

               LT

               Europos Sąjungos oficialusis leidinys

               L 252/33

         KOMISIJOS ĮGYVENDINIMO REGLAMENTAS (ES) 2015/1731
   2015 m. rugsėjo 28 d.
   kuriuo medetomidinas patvirtinamas kaip veiklioji medžiaga, skirta 21-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 90 straipsnio 2 dalį,
   kadangi:

               (1)

               2009 m. balandžio 27 d. Jungtinė Karalystė gavo paraišką pagal Europos Parlamento ir Tarybos direktyvos 98/8/EB (2) 11 straipsnio 1 dalį dėl veikliosios medžiagos medetomidino, skirtos naudoti 21-o tipo produktuose, t. y. puvimą stabdančiuose produktuose, apibrėžtuose direktyvos V priede ir atitinkančiuose Reglamento (ES) Nr. 528/2012 V priede apibrėžtus 21-o tipo produktus, įrašymo į tos direktyvos I priedą;

               (2)

               2000 m. gegužės 14 d. medetomidino nebuvo rinkoje kaip biocidinių produktų veikliosios medžiagos;

               (3)

               2014 m. kovo 12 d. Jungtinė Karalystė Europos cheminių medžiagų agentūrai pateikė vertinimo ataskaitą ir rekomendacijas pagal Reglamento (ES) Nr. 528/2012 8 straipsnio 1 dalį;

               (4)

               2015 m. vasario 3 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;

               (5)

               remiantis ta nuomone, biocidiniai produktai, kurie naudojami kaip 21-o tipo produktai ir kurių sudėtyje yra medetomidino, turėtų atitikti Reglamento (ES) Nr. 528/2012 19 straipsnio 1 dalies b punkto reikalavimus, jei laikomasi tam tikrų su jų naudojimu susijusių sąlygų;

               (6)

               todėl medetomidiną tikslinga patvirtinti kaip veikliąją medžiagą, skirtą 21-o tipo biocidiniams produktams gaminti, su sąlyga, kad bus laikomasi tam tikrų specifikacijų ir sąlygų;

               (7)

               nuomonėje padaryta išvada, kad dėl savo savybių medetomidinas yra labai patvarus (vP) ir toksiškas (T) pagal Europos Parlamento ir Tarybos reglamento (EB) Nr. 1907/2006 XIII priede nustatytus kriterijus (3). Be to, nuomonėje padaryta išvada, kad veikliosios medžiagos sudėtyje yra didelis neveikliųjų izomerų ar priemaišų kiekis;

               (8)

               medetomidinas atitinka Reglamento (ES) Nr. 528/2012 10 straipsnio 1 dalies d ir f punktuose nustatytus kriterijus ir todėl turėtų būti laikomas keistina medžiaga;

               (9)

               pagal Reglamento (ES) Nr. 528/2012 10 straipsnio 4 dalį, veiklioji medžiaga, kuri laikoma galimai keistina medžiaga, patvirtinama ne ilgesniam kaip septynerių metų laikotarpiui;

               (10)

               kadangi medetomidinas atitinka labai patvarių medžiagų kriterijus pagal Reglamento (EB) Nr. 1907/2006 XIII priedą, medetomidinu apdoroti ar medetomidino turintys gaminiai turėtų būti tinkamai paženklinti prieš juos pateikiant rinkai;

               (11)

               šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Medetomidinas patvirtinamas kaip veiklioji medžiaga, skirta 21-o tipo biocidiniams produktams gaminti, laikantis priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 28 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Medetomidinas

                  IUPAC pavadinimas:
                  (RS)-4-[1-(2,3-dimetilfenil)etil]-1H-imidazolas
                  EB Nr. nėra
                  CAS Nr. 86347–14–0

                  99,5 % masės.
                  Medetomidinas yra gaminamas kaip raceminis enatiomerų (R ir S) mišinys: deksmedetomidino ir levomedetomidino.

                  2016 m. sausio 1 d.

                  2022 m. gruodžio 31 d.

                  21

                  Remiantis Reglamento (ES) Nr. 528/2012 10 straipsnio 1 dalies d ir f punktais, medetomidinas laikomas keistina medžiaga.
                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis toliau nurodytų sąlygų:

                              1)

                              Pramonės arba profesionaliems naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis.

                              2)

                              Asmenys, pateikiantys rinkai neprofesionaliems naudotojams skirtus produktus, kuriuose yra medetomidino, užtikrina, kad su produktais būtų pateikiamos tinkamos pirštinės. Etiketėse ir, jei yra, naudojimo instrukcijose nurodoma, ar reikia naudoti kitas asmenines apsaugos priemones.

                              3)

                              Etiketėse ir, jei yra, naudojimo instrukcijose nurodoma, kad apdoroti paviršiai, kol išdžius, turi būti neprieinami vaikams.

                              4)

                              Autorizuotų produktų etiketėse ir, jei yra, saugos duomenų lapuose nurodoma, kad produkto naudojimo, techninės priežiūros ir remonto veikla turi būti vykdoma apribotoje erdvėje, ant nepralaidaus kieto pagrindo su apsauginiais barjerais arba ant nepralaidžia medžiaga uždengto grunto, kad būtų išvengta tiesioginių nuostolių ir kuo mažiau produkto patektų į aplinką, ir kad visi nuostoliai ar atliekos, kuriose yra medetomidino, turi būti surenkami ir pakartotinai panaudojami arba pašalinami.

                              5)

                              Jei produktų liekanų gali likti maiste arba pašaruose, turi būti įvertinta, ar reikia pakeisti esamą arba nustatyti naują didžiausią leidžiamąją koncentraciją (DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3) ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

                        Apdoroti gaminiai pateikiami rinkai laikantis šios sąlygos:
                  Asmuo, atsakingas už medetomidinu apdoroto gaminio arba gaminio, kuriame yra medetomidino, pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

         (1)  Šioje skiltyje nurodytas grynumas – mažiausias veikliosios medžiagos, naudotos atliekant vertinimą pagal Reglamento (ES) Nr. 528/2012 8 straipsnio 1 dalį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2014 m. kovo 14 d. Komisijos įgyvendinimo reglamentas (ES) Nr. 267/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
15.3.2014

               LT

               Europos Sąjungos oficialusis leidinys

               L 76/34

      KOMISIJOS ĮGYVENDINIMO REGLAMENTAS (ES) Nr. 267/2014
   2014 m. kovo 14 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 14 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  116,3

                  MA

                  73,6

                  TN

                  86,3

                  TR

                  100,8

                  ZZ

                  94,3

                  0707 00 05

                  EG

                  182,1

                  MA

                  182,1

                  TR

                  149,6

                  ZZ

                  171,3

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  43,6

                  TR

                  84,3

                  ZZ

                  64,0

                  0805 10 20

                  EG

                  44,8

                  IL

                  68,0

                  MA

                  47,0

                  TN

                  52,1

                  TR

                  59,2

                  ZA

                  62,5

                  ZZ

                  55,6

                  0805 50 10

                  TR

                  74,1

                  ZZ

                  74,1

                  0808 10 80

                  AR

                  94,0

                  CL

                  130,2

                  CN

                  92,9

                  MK

                  33,9

                  US

                  192,4

                  ZZ

                  108,7

                  0808 30 90

                  AR

                  94,4

                  CL

                  123,2

                  TR

                  158,2

                  US

                  211,0

                  ZA

                  97,4

                  ZZ

                  136,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. kovo 2 d. Komisijos įgyvendinimo reglamentas (ES) 2015/328, kuriuo iš dalies keičiamos Įgyvendinimo reglamento (ES) Nr. 322/2014 nuostatos, susijusios su įvežant gyvūninius maisto produktus ir pašarus naudotinu įvežimo dokumentu  Tekstas svarbus EEE

text:
3.3.2015

               LT

               Europos Sąjungos oficialusis leidinys

               L 58/50

         KOMISIJOS ĮGYVENDINIMO REGLAMENTAS (ES) 2015/328
   2015 m. kovo 2 d.
   kuriuo iš dalies keičiamos Įgyvendinimo reglamento (ES) Nr. 322/2014 nuostatos, susijusios su įvežant gyvūninius maisto produktus ir pašarus naudotinu įvežimo dokumentu
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto ii papunktį,
   kadangi:

               (1)

               siekiant apsaugoti visuomenės ir gyvūnų sveikatą Sąjungoje Komisijos įgyvendinimo reglamentu (ES) Nr. 322/2014 (2) dėl avarijos Fukušimos branduolinėje elektrinėje nustatyti specialūs Japonijos kilmės arba iš jos išsiųstų pašarų ir maisto produktų importo reikalavimai;

               (2)

               Įgyvendinimo reglamento (ES) Nr. 322/2014 9 straipsnyje nustatyta, kad išankstinio pranešimo tikslu pašarų ir maisto tvarkymo subjektai arba jų atstovai turi užpildyti Komisijos reglamente (EB) Nr. 669/2009 (3) nurodyto bendrojo įvežimo dokumento (toliau – BĮD) I dalį ir persiųsti šį dokumentą kompetentingai institucijai nustatytame įvežimo punkte arba pasienio kontrolės poste. Reglamente (EB) Nr. 669/2009 nurodytas BĮD netaikomas gyvūniniams maisto produktams ir pašarams, įskaitant žuvininkystės produktus; jis skirtas tik negyvūniniams maisto produktams ir pašarams;

               (3)

               gyvūniniams maisto produktams ir pašarams, įskaitant žuvininkystės produktus, kuriems taikoma Tarybos direktyva 97/78/EB (4), Komisijos reglamente (EB) Nr. 136/2004 (5) nustatytas bendrasis veterinarinis įvežimo dokumentas (toliau – BVĮD), pateiktas to reglamento III priede ir skirtas išankstiniam pranešimui;

               (4)

               todėl Įgyvendinimo reglamentas (ES) Nr. 322/2014 turėtų būti atitinkamai iš dalies pakeistas;

               (5)

               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 322/2014 iš dalies keičiamas taip:

               1.

               9 straipsnio 1 ir 2 dalys pakeičiamos taip:
               „1.   Pašarų ir maisto tvarkymo subjektai arba jų atstovai iš anksto praneša apie gautą kiekvieną produktų, išskyrus ne Fukušimos prefektūros kilmės arbatą, siuntą.
               2.   Išankstinio pranešimo tikslu jie užpildo:

                           a)

                           negyvūniniams produktams: Reglamento (EB) Nr. 669/2009 3 straipsnio a punkte nurodyto bendro įvežimo dokumento (BĮD) I dalį, atsižvelgdami į Reglamento (EB) Nr. 669/2009 II priede pateiktas BĮD gaires;

                           b)

                           gyvūniniams maisto produktams ir pašarams, įskaitant žuvininkystės produktus, kurie patenka į Tarybos direktyvos 97/78/EB taikymo sritį: Komisijos reglamento (EB) Nr. 136/2004 (6) III priede nustatytą bendrąjį veterinarinį įvežimo dokumentą (BVĮD).

                     Atitinkamas dokumentas perduodamas kompetentingai institucijai nustatytame įvežimo punkte arba pasienio kontrolės poste likus bent dviem darbo dienoms iki fizinio siuntos atvežimo.

                  (6)  2004 m. sausio 22 d. Komisijos reglamentas (EB) Nr. 136/2004, nustatantis produktų, importuojamų iš trečiųjų šalių, veterinarinių patikrinimų Bendrijos pasienio veterinarijos postuose tvarką (OL L 21, 2004 1 28, p. 11).“"

               2.

               12 straipsnis pakeičiamas taip:
               „12 straipsnis
               Išleidimas į laisvą apyvartą
               Baigus visą oficialios kontrolės procedūrą kiekviena produktų siunta, išskyrus produktus, kurie patenka į Direktyvos 97/78/EB taikymo sritį ir kuriems taikoma Reglamentu (EB) Nr. 136/2004 nustatyta tvarka, išleidžiama į laisvą apyvartą tik tuomet, kai pašarų ar maisto tvarkymo subjektai arba jų atstovai muitinei pateikia (popieriuje arba elektronine forma) kompetentingos institucijos tinkamai užpildytą BĮD. Muitinė išleidžia siuntą į laisvą apyvartą, tik jei BĮD II.14 langelyje nurodyta kompetentinga institucija priima palankų sprendimą, o BĮD II.21 langelis yra pasirašytas.“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 2 d.

            Komisijos vardu

            Pirmininkas

         Jean-Claude JUNCKER

      (1)  OL L 31, 2002 2 1, p. 1.

      (2)  2014 m. kovo 28 d. Komisijos įgyvendinimo reglamentas (ES) Nr. 322/2014, kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai (OL L 95, 2014 3 29, p. 1).

      (3)  2009 m. liepos 24 d. Komisijos reglamentas (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės ir iš dalies keičiamas Sprendimas 2006/504/EB (OL L 194, 2009 7 25, p. 11).

      (4)  1997 m. gruodžio 18 d. Tarybos direktyva 97/78/EB, nustatanti principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (OL L 24, 1998 1 30, p. 9).

      (5)  2004 m. sausio 22 d. Komisijos reglamentas (EB) Nr. 136/2004, nustatantis produktų, importuojamų iš trečiųjų šalių, veterinarinių patikrinimų Bendrijos pasienio veterinarijos postuose tvarką (OL L 21, 2004 1 28, p. 11).


title: 2011 m. balandžio 20 d. Komisijos įgyvendinimo reglamentas (ES) Nr. 398/2011, kuriuo nustatomos kiaušinių sektoriaus eksporto grąžinamosios išmokos

text:
21.4.2011

               LT

               Europos Sąjungos oficialusis leidinys

               L 105/6

         KOMISIJOS ĮGYVENDINIMO REGLAMENTAS (ES) Nr. 398/2011
   2011 m. balandžio 20 d.
   kuriuo nustatomos kiaušinių sektoriaus eksporto grąžinamosios išmokos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (1), ypač į jo 164 straipsnio 2 dalį ir 170 straipsnį kartu su 4 straipsniu,
   kadangi:

               (1)

               Reglamento (EB) Nr. 1234/2007 162 straipsnio 1 dalyje numatyta, kad to reglamento I priedo XIX dalyje išvardytų produktų kainų skirtumas pasaulinėje rinkoje ir Sąjungoje gali būti padengiamas eksporto grąžinamosiomis išmokomis.

               (2)

               Todėl, atsižvelgiant į esamą situaciją kiaušinių rinkoje, turėtų būti nustatomos grąžinamosios išmokos laikantis Reglamento (EB) Nr. 1234/2007 162, 163 164, 167 ir 169 straipsniuose nurodytų taisyklių ir kriterijų.

               (3)

               Reglamento (EB) Nr. 1234/2007 164 straipsnio 1 dalyje numatyta, kad eksporto grąžinamosios išmokos gali skirtis priklausomai nuo paskirties vietos, ypač jei to reikia dėl pasaulinėje rinkoje susidariusios padėties, tam tikrų rinkų konkrečių reikalavimų arba dėl susitarimais, sudarytais pagal Sutarties 300 straipsnį, prisiimtų įsipareigojimų.

               (4)

               Išmokos skiriamos tik už produktus, kuriuos galima laisvai vežti Sąjungoje ir kurie atitinka 2004 m. balandžio 29 d. Europos Parlamento ir Tarybos reglamento (EB) Nr. 852/2004 dėl maisto produktų higienos (2) reikalavimus ir 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (3), reikalavimus, taip pat Reglamento (EB) Nr. 1234/2007 XIV priedo A dalyje nustatytas ženklinimo sąlygas.

               (5)

               Šiuo metu taikytinos išmokos yra nustatytos Komisijos reglamentu (ES) Nr. 45/2011 (4). Reikėtų nustatyti naujas išmokas ir atitinkamai panaikinti tą reglamentą.

               (6)

               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Reglamento (EB) Nr. 1234/2007 164 straipsnyje numatytos eksporto grąžinamosios išmokos už šio reglamento priede nurodytus produktus ir taikant jame nurodytą išmokų dydį skiriamos pagal šio straipsnio 2 dalyje nustatytas sąlygas.
   2.   Produktai, už kuriuos pagal 1 dalį gali būti skiriamos grąžinamosios išmokos, atitinka susijusius reglamentų (EB) Nr. 852/2004 ir (EB) Nr. 853/2004 reikalavimus, visų pirma yra paruošti patvirtintoje įmonėje ir tenkina ženklinimo identifikavimo ženklu sąlygas, nustatytas Reglamento (EB) Nr. 853/2004 II priedo I skirsnyje ir Reglamento (EB) Nr. 1234/2007 XIV priedo A dalyje.
   2 straipsnis
   Reglamentas (ES) Nr. 45/2011 yra panaikinamas.
   3 straipsnis
   Šis reglamentas įsigalioja 2011 m. balandžio 21 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 20 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 139, 2004 4 30, p. 1.

      (3)  OL L 139, 2004 4 30, p. 55.

      (4)  OL L 18, 2011 1 21, p. 14.

      PRIEDAS

         Nuo 2011 m. balandžio 21 d. kiaušinių sektoriui skirtos eksporto grąžinamosios išmokos

                  Produktų kodas

                  Paskirties šalys

                  Mato vienetas

                  Grąžinamųjų išmokų dydis

                  0407 00 11 9000

                  A02

                  EUR/100 vnt.

                  0,39

                  0407 00 19 9000

                  A02

                  EUR/100 vnt.

                  0,20

                  0407 00 30 9000

                  E09

                  EUR/100 kg

                  0,00

                  E10

                  EUR/100 kg

                  22,00

                  E19

                  EUR/100 kg

                  0,00

                  0408 11 80 9100

                  A03

                  EUR/100 kg

                  84,72

                  0408 19 81 9100

                  A03

                  EUR/100 kg

                  42,53

                  0408 19 89 9100

                  A03

                  EUR/100 kg

                  42,53

                  0408 91 80 9100

                  A03

                  EUR/100 kg

                  53,67

                  0408 99 80 9100

                  A03

                  EUR/100 kg

                  9,00

                     NB: Produktų kodai ir „A“ serijos paskirties šalių kodai nurodyti Komisijos reglamente (EEB) Nr. 3846/87 (OL L 366, 1987 12 24, p. 1).
                  Kitos paskirties šalys nurodomos taip:

                              E09

                              :

                              Kuveitas, Bahreinas, Omanas, Kataras, Jungtiniai Arabų Emyratai, Jemenas, Ypatingasis administracinis Kinijos regionas Honkongas, Rusija, Turkija.

                              E10

                              :

                              Pietų Korėja, Japonija, Malaizija, Tailandas, Taivanas, Filipinai.

                              E19

                              :

                              Visos paskirties šalys, išskyrus Šveicariją ir E09 bei E10 grupes.